Cuneiform Tablet KTK 17
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-i-dí qí-bi-ma um-ma a-bi-la-ma a-šu-mì ša ta-áš-pu-ra-ni um-ma a-ta-ma KÙ.BABBAR šé-bi₄-lam KÙ.BABBAR <gap> i-ba-ší-ma KÙ.BABBAR <gap> lá ú-šé-ba-lá-kum a-ša-me-ma ma-num i-na qá-qí-ri-im a-nim KÙ.BABBAR i-da-ni-a-tí ú a-na kà-ni-iš ší-ma-am nu-šé-ra-áb-ma KÙ.BABBAR iš-tù kà-ni-iš nu-šé-ṣa-a-am a-ḫi a-ta ší-ma-am šu-ra-am i-šu KÙ.BABBAR i-na qá-tí-a lá-šu a-na kà-ni-iš ki-ma e-ra-áb-ma ší-mì-i a-na KÙ.BABBAR ú-ta-ar-ma i-na a-lá-ki-kà KÙ.BABBAR-áp-kà i da-mì-iq-tim a-da-na-kum a-na-ku-mì-in mì-ma i li-bi₄-a lá tí-šu ki-a-ma-mì-in lá ta-áš-pu-ra-am KÙ.BABBAR 10 GÍN ú-ul URUDU 10 ma-na i qá-tí-a i-ba-ší-ma lá ú-šé-bi-lá-ku a-na-kam a-na a-ḫi-im ú eb-ri-im áp-nu-ma <gap> KÙ.BABBAR 10 GÍN ta-da-nam lá i-mu-a-am ṣú-ḫa-ri <gap> ú-ša-dí-nu-ma ú ṣú-ḫa-ru-a lu <gap> i-na kà-ni-iš wa-áš-bu